കനത്ത മഴ: വീടിന്റെ സംരക്ഷണഭിത്തി തകര്ന്ന് അയല് വീടിന് നാശം ചെറുപുഴ: കനത്ത മഴയില് കാക്കയംചാല് ബാലവാടി റോഡില് വീടിന്റെ സംരക്ഷണഭിത്തി തകര്ന്ന് സമീപത്തെ വീട്ടിലേക്ക് വീണു. തലനാരിഴക്ക് ഒഴിവായത് വന് ദുരന്തം. കഴിഞ്ഞ ദിവസം വൈകുന്നേരം 6.30തോടെയാണ് ബാലവാടി റോഡിലെ അമ്ബഴക്കാടന് ബെന്നിയുടെ വീടിന്റെ സംരക്ഷണഭിത്തി സമീപത്തെ പടിയറ ജോസഫിന്റെ ഉടമസ്തതയിലുള്ള വീട്ടിലേക്ക് തകര്ന്ന് വീണത്. വലിയ ശബ്ദം കേട്ട് ഓടിയെത്തിയ അയല്വാസികളും പഞ്ചായത്തഗം ലൈസമ്മ പനക്കലും ചേര്ന്ന് സംരക്ഷണഭിത്തി കൂടുതല് ഇടിയാതിരിക്കാന് തത്കാലിക സംരക്ഷണം ഒരുക്കി. അപകടം നടക്കുമ്ബോള് ഇരു വീടുകളിലും സ്ത്രീകളും കുട്ടികളും മാത്രമേ ഉണ്ടായിരുന്നുള്ളു. വീടിന് അപകട ഭീഷണി ഉള്ളതിനാല് അമ്ബഴക്കാടന് ബെന്നിയുടെ കുടുംബത്തെ മാറ്റി പാര്പ്പിച്ചു. അഞ്ച് ലക്ഷം രൂപയുടെ നഷ്ടം കണക്കാക്കുന്നു. കല്ലും മണ്ണും വന്ന് പതിച്ചതിനെ തുടര്ന്നു കേടുപാട് സംഭവിച്ച പടിയറ ജോസഫിന്റെ വീടിന് അന്പതിനായിരം രൂപയുടെ നഷ്ടവും കണക്കാക്കുന്നു.